Stanislovas Juocevičius

Stanislovas Juocevičius (g. 1950 m. Prienuose) – teisininkas, teisėjas, buvęs juriskonsultas.

 Biografija 

1968 m. baigė Vilniaus 1-ąją vidurinę mokyklą, 1976 m. – Vilniaus universiteto Teisės fakultetą.

1975–1989 m. Lietuvos TSR žemės ūkio ministerijos sistemos juriskonsultas. 1989–1990 m. susivienijimo „Lietuvos melioracija“ Juridinio skyriaus su arbitražu viršininkas. 1990–1994 m. Lietuvos Respublikos valstybės kontrolės departamento Juridinio skyriaus viršininkas. 1994–1996 m. AB „LITIMPEKS“ banko „Lituanus“ filialo teisininkas. 1996–1997 m. AB „LAIB“ Teisės departamento direktoriaus pavaduotojas. 1997–1998 m. Mokesčių policijos departamento vyriausiasis komisaras. 1998–2000 m. AB bankas „Hermis“ Prevencijos departamento direktorius. 2000 m. AB „Lietuvos taupomasis bankas“ Teisės departamento direktoriaus pavaduotojas.

2000–2012 m. Vilniaus m. 1-ojo apylinkės teismo teisėjas, 2008–2009 m. teismo pirmininko pavaduotojas, 2009–2012 m. teismo pirmininkas. 2013–2015 m. Vilniaus miesto apylinkės teismo teisėjas.

Moka rusų bei anglų kalbasStanislovas Juocevičius  (NTA inf.).

 Šaltiniai 

Kategorija:Lietuvos teismų pirmininkai
Kategorija:juriskonsultai
Kategorija:Lietuvos teismų vicepirmininkai
Kategorija:Bankų teisininkai
Kategorija:Lietuvos policijos komisarai
Kategorija:viešųjų finansų teisininkai